open-index/open-wikipedia-markdown huggingface dataset:
Internet Explorer

**Internet Explorer** (prije poznatiji kao **Microsoft Internet Explorer**, a najčešće oslovljavan kratkim imenom **IE**) bio je internetski preglednik razvijan od strane Microsoft Corporation i uključen u Microsoft Windows operativne sisteme od 1995. godine. Prvo se pojavio u dodatnom paketu nazvanom *Plus!* za Windows 95. Kasnije verzije su bile dostupne kao besplatna preuzimanja ili u servisnim paketima, uključujući OEM servisna izdanja Windowsa.

Internet Explorer je bio najčešće korišteni preglednik od 1999. do ranih 2000-ih, dostigavši 95% korištenja u 2002. i 2003. godini s verzijama Internet Explorer 5 i 6. Međutim, s rastom konkurencije poput Firefoxa i Chromea, njegova popularnost je opadala. Do februara 2011. godine koristilo ga je 43,55% korisnika interneta. Microsoft je uložio više od 100 miliona američkih dolara godišnje krajem 1990-ih, s preko 1000 programera koji su radili na ovom projektu do 1999. godine.http://www.ericsink.com/Browser_Wars.html

Na Windows 10 bio je uključen od njegovog lansiranja 29. jula 2015. godine, ali ga je Microsoft Edge naslijedio kao zadani preglednik. Microsoft je postupno ukidao podršku za Internet Explorer 11, a 15. juna 2022. godine, IE11 je zvanično prestao s radom na većini verzija Windowsa. U Windows 11 je u potpunosti uklonjen, dok je u starijim verzijama Windowsa omogućeno korištenje IE moda unutar Microsoft Edge-a.

Microsoft je omogućio ažuriranja Internet Explorera 11 isključivo za Windows verzije s dugoročnom podrškom (LTSC), a sigurnosna ažuriranja će biti dostupna za neke verzije Windows Servera do njihovih krajnjih datuma podrške. Na polju performansi, IE11 je donio poboljšane alate za programere, podršku za WebGL, bolju optimizaciju za ekrane visoke rezolucije i unapređene sigurnosne mehanizme, uključujući podršku za HTTP/2.

Uprkos prestanku podrške, određene organizacije su nastavile koristiti Internet Explorer 11 putem IE moda u Microsoft Edgeu, koji omogućava kompatibilnost sa starijim web aplikacijama. Microsoft je najavio da će IE Mode biti podržan najmanje do 2029. godine.

## Također pogledajte 
Mozilla Firefox

Google Chrome

Safari

Microsoft Edge

## Reference 
## Vanjski linkovi 
Službena stranica

Kraj podrške za Internet Explorer

Kategorija:Internetski preglednici
Kantri

**Kantri muzika ()**, koja se još naziva i **country & western** muzika, jest sjevernoamerički muzički žanr, koji je nastao početkom 20. vijeka iz tradicionalnih elemenata narodne muzike evropskih doseljenika - posebno Iraca i Engleza. Korijene ima u folklornoj muzici juga SAD-a, vrlo jednostavne forme mahom praćene samo gitarom i violinom. Sa vremenom je pod uticajem ostalih muzičkih žanrova (naročito bluz) nastala današnja country muzika. Prvi snimljeni vokal na gramofonskoj ploči u junu 1923. bio je od Fiddlinga Johna Carsona, autentičnog pjevača countryja i bluza, koji je i najčešće sam sebe pratio s violinom i gitarom.

## Historija 
Muzički historičari smatraju da ovaj žanr datira od kraja 1920-ih godina, a da je nastao u južnim Apalačkim planinama, vjerovatno u istočnom Tennesseeju i jugozapadnoj Virginiji. Tokom dvadesetog stoljeća, žanr se proširio u svim smjerovima, posebno prema zapadu, što je neke navelo da ga nazivaju *country western muzikom*. Sredinom dvadesetih godina prošlog stoljeća, sindikalni radio program, snimljen u Nashvilleu, pod nazivom *Grand Ole Opry*, predstavio je country muziku nacionalnoj publici. Ova vrsta imala je mnogo virtuoznih svirača na gitari, bendžu, violini, mandolini i basu. Nastupajući kao bluegrass gudački bendovi, umjetnici poput Earla Scruggsa i Doca Watsona stvarali su country hitove koji su se isticali dinamičnim sviranjem. Ovi svirači postali su zvijezde Apalačije, Teksasa i ruralne Amerike nakon što su nastupali u klubovima poznatim kao *honky tonks,* te u radio emisijama. Country pjevači dominirali su ruralnim radiom, a u tom periodu, "pjevajući kauboji" poput Genea Autryja i Hanka Williamsa privukli su globalne mase.

## Stilovi country muzike 
* Bluegrass
* Bakersfield Sound
* Cowboy Music
* Country Blues
* Country Folk
* Country Gospel
* Country Pop
* Country Rock
* Honky Tonk
* Nashville Sound
* Neo tradicionalizam
* Outlaw
* Rockabilly
* Tex-Mex
* Urban Cowboy
* Western Swing

## Također pogledajte 
* Paula Fernandes

## Vanjski linkovi 
* 

## Reference 

Kategorija:Američki muzički stilovi
Duke Ellington

**Edward Kennedy "Duke" Ellington** bio je američki pijanist, dirigent i kompozitor džez muzike.

Od 1926. nastupa s vlastitim orkestrom po Americi i Evropi, a poslije rata širom svijeta. Jedan je od stvaratelja orkestralnog stila u jazzu. Najpoznatije kompozicije: "Solitude", "Sophisticated Lady" i "Mood Indigo", a komponirao je i višestavačna koncertna djela, balet, mjuzikle te filmsku i scensku muziku. U svojim aranžmanima i kompozicijama razvio je svoj specifični "Ellington sound", koji je u zvučnim bojama pod uticajem muzičkog impresionizma.

## Reference
## Vanjski linkovi
*

Kategorija:Rođeni 1899.
Kategorija:Umrli 1974.
Kategorija:Biografije, Washington
Kategorija:Američki muzičari
Kategorija:Američki kompozitori
Kategorija:Američki pijanisti
Kategorija:Džez
Kategorija:Dobitnici Pulitzerove nagrade
Zvučna podloga

**Zvučna podloga**, poznata i pod engleskim nazivom ***soundtrack*** (doslovno "zvučna traka"), tonski je zapis muzičke pratnje filma, scenskog djela, televizijske serije itd.

Danas se pod tim pojmom najčešće podrazumijeva samo muzika iz filmova i računarskih igara (*Final Fantasy*), koja se često objavljuje na zasebnim CD-ovima.

Ponekad se muzika snima samo za film (*Groznica subotnje večeri*), a često sadrži muziku raznih izvođača kako bi tematski pratila film.

Henry Mancini, koji je osvojio Emmy i dva Grammyja za zvučnu podlogu za seriju *Peter Gunn*, bio je prvi kompozitor koji je postigao veliki uspjeh među širom publikom. I danas mnogi prepoznaju tu muzičku temu iako im je sama serija nepoznata.

## Knjige 
Knjige koje uključuju zvučnu podlogu jesu, naprimjer:
* Tolkienove *Hobit* i *Gospodar prstenova* – kompozitor Craig Russell, s Omladinskom simfonijom San Luis Obispo
* *Shadows of the Empire* (autor: Steve Perry); Lucasfilm je izabrao Joela McNeelyja da napiše muziku
* *Always Coming Home* – Ursula K. Le Guin

## Također pogledajte 
* Filmska muzika

## Vanjski linkovi 
* 

Kategorija:Film
Kategorija:Muzika
Džez

[180p|desno|mini|[Louis Armstrong]]
**Džez** () jest muzički stil koji je nastao u Sjedinjenim Američkim Državama početkom 20. vijeka.

Osnovne muzičke karakteristike su: sinkopa, vibrato i stalna muzička pulsacija u taktu 4/4, koja nema odgovarajuću paralelu u klasičnoj muzici. Najuobičajenija forma je tema sa varijacijama koje se improvizuju na stalni harmonijski skelet originalne teme. Usljed toga su stvaraoci u džezu izvođači, a ne kompozitori kao u klasičnoj muzici.

Centralni instrument svakog džez-ansambla je bubanj sa pomoćnim udaraljkama, koji sa klavirom, gitarom i kontrabasom čini ritam-sekciju. Naročito se primjenjuju puhački instrumenti (saksofon, klarinet, truba i trombon, mada ponekad se koriste i flauta, oboa, rog i vibrafon). Veličina ansambla varira od trija do punog simfonijskog džez-orkestra, u kome svaki instrument može imati ulogu soliste. Dok u malim ansamblima svi instrumenti improvizuju na zadatu temu, džez-orkestar se služi pisanim aranžmanima, a improvizuju samo pojedini solisti.

Mada džez muzika ne isključuje mogućnost plesanja, ona se približuje više tipu klasične koncertne muzike nego plesnoj muzici i oštro se razlikuje od šlagera.

## Historija 
U historijatu džeza prvi period, nazvan „Nju Orleans“, po mjestu postanka i nastao je mješavinom muzike američkih crnaca i evropske muzike, završava se oko 1918. godine.

Poslije Prvog svjetskog rata stvoren je novi stil, nazvan „diksilend“, u kome važnu ulogu ima kolektivna improvizacija.

Oko 1930. godine, nekoliko istaknutih muzičara, među kojima klarinetista Benny Goodman, stvorilo je tzv. sving, koji se oslanja na zvučnost velikih orkestara i pisane aranžmane.

U toku Drugog svjetskog rata, zaslugom saksofoniste Charlie Parker-a i trubača Dizzy Gillespie-a, stvoren je stil po imenu bi-bap - on se od svinga razlikuje sitnijom ritmičkom podjelom i većom harmonskom složenošću, u kojoj se ogleda uticaj evropske muzike.

Dalji korak u istom pravcu predstavljao je i kul, stvoren oko 1950. godine. Godine 1956, stvoren je modern bap, a jedna od revolucionarnijih reformi u džezu bila je 60tih – free džez (slobodni džez) sa vanritmičkim i potpuno ili poluimprovizacijskim formama, najpoznatiji predstavnici su: Ornette Coleman (Ornet Kolman), John Coltrane (Džon Koltrejn), Sun Ra (San Ra), Art ensemble of Chicago (Art ensembl of Čikago), te fusion (pretapanje) sa Miles Davisom (Majls Dejvis), Dizzy Gilespiem (Dizi Gilespi) i Johnom McLaughlinom (Džon Mklafi).

## Veliki izvođači 
Velikoj popularnosti i univerzalnosti džez muzike doprinijeli su ne samo heterogeni elementi njenog umjetničkog izraza, nego i sami njeni propagatori, izvođači koji su po nomenklaturi veliki virtuozi na svojim instrumentima.

* Louis Armstrong
* Chet Baker
* John Coltrane
* Miles Davis
* Duke Ellington
* Dizzy Gillespie
* Benny Goodman
* Billie Holiday (Lady Day)
* Thelosious Monk
* Charlie Parker
* Oscar Peterson
* Django Rheinhart
* Ornette Coleman
* Peter Brotzman
* Sinan Alimanović
* Boško Petrović

## Vanjski linkovi 
* 

*
Kategorija:Američki muzički stilovi
Luna Mijović

**Luna Mijović** (rođena 2. decembra 1991. u Sarajevu) bosanskohercegovačka je glumica. Svoj glumački debi ostvarila je u filmu Grbavica  nakon kojeg je glumila u još preko deset filmova. Pored Sarajeva živjela je i u Rusiji.

## Odabrana filmografija
## Reference 
## Vanjski linkovi 
*

Kategorija:Biografije, Sarajevo
Kategorija:Živi ljudi
Kategorija:Bosanskohercegovačke glumice
Kategorija:Rođeni 1991.
Ella Fitzgerald

**Ella Fitzgerald** rođena u Newport Newsu, Virginia, Sjedinjene Američke Države, 25. aprila 1917. — Kalifornija, 15. juni 1996.) bila je američka džez pjevačica.

## Karijera 
Počela je svoju pjevačku karijeru nakon teškog djetinjstva i debitovala je u Apollo teatru 1934. Njen talenat je bio prepoznat na amaterskom takmičenju, da bi kasnije postala najbolja jazz pjevačica u kasnijim decenijama. 1958. Fitzgerald je ušla u historiju kao prva Afroamerikanka koja je osvojila nagradu Grammy. Zahvaljujući svojim vokalnim kvalitetima, s lucidnom intonacijom i širokim rasponom, pjevačica je osvojila ukupno 13 Grammyja i prodala više od 40 miliona albuma. Njene višetomne "pjesme" za *Verve Records* smatraju se američkim blagom.

Često je nastupala s Louisom Armstrongom, triom O. Petersona i drugima. Gostovala je širom svijeta te svojim osebujnim i vrlo izražajnim pjevanjem postala uzorom u interpretacijama bluza i be-bopa.

### Smrt 
Nakon operacije srca i dijagnoze dijabetesa 1986, Fitzgerald je nadmašila očekivanja nastavljajući sa nastupima. Njen posljednji nastup održao se u Carnegie Hallu u New Yorku 1991. Kada je dijabetes prisilio da joj se amputiraju obje noge, zamijenila je pozornicu sjedenjem u dvorištu sa sinom i unukom Alice. Do kraja karijere snimila je ukupno 2.000 pjesama, osvojila 14 Grammy nagrada i *Predsjedničku medalju slobode* (1992). Dana 15. juna 1996, Fitzgerald je preminula u svojoj kući u Beverly Hillsu.

## Reference 
## Vanjski linkovi 
https://www.ellafitzgerald.com/#/

Kategorija:Rođeni 1917.
Kategorija:Umrli 1996.
Kategorija:Američke pjevačice
Kategorija:Američki džez muzičari
Kategorija:Biografije, Newport News (Virginia)
Janis Joplin

**Janis Lyn Joplin** (Port Arthur, 19. januar 1943. – Hollywood, 4. oktobar 1970.) bila je američka pjevačica.

U početku je pjevala u grupi Big Brother & Holding Company, a kasnije je radila samostalno. Njena verzija pjesme "Me and Boby McGee" postumno je dospjela na prvo mjesto američke top-liste singlova.

Predstavljali su je kao bjelkinju s glasom crnkinje. Uostalom, njen uzor bila je "Crna kraljica" Bessie Smith, najveća džez i bluz pjevačica svih vremena, koja je također tragično preminula 4. oktobra 1937. nakon saobraćajne nesreće i gubitka krvi jer su je odbili prihvatiti u obližnjoj bolnici za bijelce.

Joplin se nije osjećala voljenom. Na posljednjem koncertu očajnim glasom viknula je publici: "Ja sam zvijezda, ali niko ne želi spavati sa mnom!"

Dana 4. oktobra 1970. nađena je mrtva u hotelu "Landmark" u Los Angelesu. Uzrok smrti bilo je konzumiranje velike količine alkohola i heroina.

## Vanjski linkovi
*

Kategorija:Rođeni 1943.
Kategorija:Umrli 1970.
Kategorija:Biografije, Port Arthur (Texas)
Kategorija:Američke pjevačice
Mliječna mast

mini|desno|200px|Mliječna masnoća je triglicerid
**Mliječna mast** ili **mliječna masnoća** je mast suspendirana u mlijeku u vidu sitnih kapljica veličine 1 do 10 mikrometara. Mliječnu mast karakteriše velika  količina niskomolekularnih masnih kiselina, a bogata je oleinskom kiselinom.

## Reference i vanjski linkovi 
* http://books.nap.edu/openbook.php?chapselect=yo&page=203&record_id=22&Jump+to+Specified+Page.x=0&Jump+to+Specified+Page.y=0
* Rolf Jost "Milk and Dairy Products" Ullmann's Encyclopedia of Industrial Chemistry, Wiley-VCH, Weinheim, 2002. doi:10.1002/14356007.a16_589.pub3
* http://www.ams.usda.gov/
* http://www.ams.usda.gov/AMSv1.0/getfile?dDocName=STELDEV3006749 
* http://www.ams.usda.gov/AMSv1.0/getfile?dDocName=STELDEV3004555 
* http://www.ams.usda.gov/AMSv1.0/getfile?dDocName=STELDEV3004477 
* http://www.ams.usda.gov/AMSv1.0/getfile?dDocName=STELDEV3006744 

Kategorija:Mliječni proizvodi
Kategorija:Sastojci hrane
Pavlaka

mini|desno|250px|Pavlaka namazana na krišku hljeba
**Pavlaka** je vrsta mliječne kreme.

## Vrste pavlake 
Ostavljanjem mlijeka da miruje masnoća iz mlijeka se izdvaja na površinu. Skupljanjem masnoće sa površine nastaje pavlaka. Usljed djelovanja bakterija mliječne kiseline mlijeko se kiseli, pa time i pavlaka koja se prikuplja na površini. U zavisnosti od dužine stajanja kao i stepena kiselosti dobijamo *slatku pavlaku* ili *kiselu pavlaku*. Pavlaka sadrži do 30% masnoće.

**Slatka pavlaka* prikuplja se prije početka kiseljenja. Upotrebljava se za šlag, sladolede, parfée i kao dodatak raznim sosovima. U prometu je najčešće sa 24% masnoće. U promet dolazi i pod nazivom vrhnje za kuhanje
**Kisela pavlaka*  se skuplja u uznapredovanoj fazi kiselosti i kao takva se stavlja u promet pod nazivom kisela pavlaka. Sadržaj masnoće je od 10 - 20%.

Kategorija:Mliječni proizvodi
50 Cent

**Curtis James Jackson III** (rođen 6. jula 1975), poznatiji kao **50 Cent**, jedan je od najpoznatijih američkih rappera.

Krajem 90-tih prvi puta bio na rubu nacionalne slave. Rap produkcijski tim Trackmasters iz etikete Sony/Columbia Records su 1999. počeli saradnju s 50 Centom. Mlad i uglavnom nepoznat rapper iz Queensa snimio je pjesmu "How to Rob". U toj je pjesmi 50 Cent detaljno odrepao pljačku slavnih rap muzičara Master P i Timbalanda. Pjesma je postala hit, a Trackmastersi i 50 Cent krenuli su na snimanje njegovog debi albuma "Power of the Dollar" za etiketu Columbia. Osim tog albuma snimili su i singl "Thug Love" s Destiny's Child.

Ubrzo nakon toga nesretan splet okolnosti onemogućio je njegov proboj na sceni: bootleg izdanje albuma izazvalo je nevolje s etiketom Columbia, a potom je 24. maja 2000. 50 Cent pogođen više puta. Columbia je već bila objavila singl "Thug Love", no album "Power of the Dollar" povukla je s tržišta i raskinula ugovor s ranjenim rapperom (čak devet prostrijelnih rana).

Sljedećih je nekoliko godina 50 Cent napravio desetak underground snimaka sa producentom Money XL. Ti su snimci brzo počeli kružiti New Yorkom na kompilacijama koje su se prodavale na crnom tržištu CD-a. 50 Cent je izazvao priličan žamor svojim snimkama. Žamor je postao toliko jak da je došlo do "rata" između velikih izdavača kao što su J, Universal i Jive. Uskočio je Eminem koji je ponudio 50 Cent milion dolara da potpiše ugovor za njegovu etiketu.

50 Cent je privukla njegova reputacija i reputacija Dr. Drea, a ne ponuđeni novac. Ubrzo nakon potpisivanja ugovora 50 Cent je ušao u studio s Eminemom i Dreom kako bi snimio pjesme za predstojeće izdanje. "Get Rich Or Die Tryin'" objavljen je početkom 2003. i nošen uspjehom singla "In Da Club" ubrzo postao platinasta senzacija, dosegnuvši milion prodanih primjeraka za svega sedmicu dana. Mediji su spremno prigrlili novu rap zvijezdu i njenu sumnjivu prošlost, a 50 je nastavio s aktivnostima, želeći do kraja iskoristiti svojih pet minuta. Krajem 2003. objavio je album svog crewa G-Unit, a uskoro potom i vlastitu modnu marku.

Tokom 2004. pomogao je u pokretanju karijere The Gameu, kratkotrajnom članu G-Unita. Drugi samostalni album, "The Massacre" pojavio se na tržištu početkom marta 2005. 2007 godine izdao je album pod imenom Curtis.

## Reference 
## Vanjski linkovi 
* Zvanični sajt
* 
* 

Kategorija:Američki muzičari
Kategorija:Biografije, Queens
Kategorija:Rođeni 1975.
Kategorija:Živi ljudi
Potočari

**Bosna i Hercegovina**:

* Donji Potočari, naseljeno mjesto u općini Srebrenica
* Gornji Potočari, naseljeno mjesto u općini Srebrenica
* Potočari (Brčko), naseljeno mjesto u gradu Brčko
* Memorijalni centar Srebrenica - Potočari
Jogurt

mini|desno|Jogurt
**Jogurt** je mliječni proizvod nastao prirodnim procesom fermentacije mlijeka uz pomoć bakterija. Djelovanjem bakterija dolazi do fermentacije pri čemu mliječni šećer (laktoza) prelazi u mliječnu kiselinu. Ovaj proces iskorišten je za industrijsko dobijanje jogurta.

Pod pojmom jogurt kao namirnica podrazumijeva se polutečni mliječni proizvod koji se dobija zagrijavanjem mlijeka i dodavanjem bakterija mliječne kiseline (*Lactobacillus bulgaricus* i *Streptococcus thermophilus*).

Na temperaturi 42–45&nbsp;°C za 2–4 sata dolazi do fermentacije i kiseljenja mlijeka. Nakon toga jogurt se hladi čime se usporava kiseljenje i produžava trajnost. Jogurt sadrži oko 0,7% mliječne kiseline.

## Reference 
## Vanjski linkovi 
https://pubmed.ncbi.nlm.nih.gov/30506248/ Yogurt Production

Kategorija:Mliječni proizvodi
Kategorija:Slatka jela
Benjamin Filipović

**Benjamin Filipović** (1962 – 20. juli 2006) bio je bosanskohercegovački filmski radnik, režiser i profesor na Akademiji scenskih umjetnosti u Sarajevu.

Diplomirao je filmsku režiju na "FAMU" u Pragu. S diplomskim filmom Plus, minus – jedan. 
Filipović je osvojio Zlatnu medalju grada Beograda za najbolji kratki film i Specijalnu Nagradu žirija na studentskom festivalu u Karlovy Varima. Od 1990. do 1991. režirao je svoj prvi igrani film *Praznik u Sarajevu*. Režirao je seriju *Top lista nadrealista* (TV Sarajevo). Tokom rata u Bosni i Hercegovini, od 1992. do 1995, režirao je *Mizaldo, Kraj teatra*, film koji je premijerno prikazan na Berlinale 1994.

Bio je predsjednik Udruženja filmskih radnika Bosne i Hercegovine, član Evropske filmske akademije (EFA) i Udruženja filmskih i televizijskih reditelja Njemačke. Filipović je radio kao profesor filma na Akademiji scenskih umjetnosti u Sarajevu.

Jedan je od osnivača OBN televizije u Sarajevu.

Umro je u noći 20. jula 2006. od srčanog napada.
## Filmografija 
* *Dobro uštimani mrtvaci* (2005)
* *Mizaldo, Kraj teatra* (1994)
* *Praznik u Sarajevu* (1991)

## Reference 
## Vanjski linkovi 
*

Kategorija:Bosanskohercegovački režiseri
Kategorija:Biografije, Sarajevo
Kategorija:Rođeni 1962.
Kategorija:Umrli 2006.
Agorafobija

**Agorafobija** (grč. *αγοραφοβία*, *agorafowía*, od αγορά, agorá „tržnica“ i φόβος, fówos, „strah, bijeg“) je prvobitno označavala strah od otvorenog prostora, dok se danas pod tim pojmom podrazumijeva skup strahova u svezi s javnim mjestima, otvorenim prostorom i mnoštvom ljudi te s pomišlju da na takvom mjestu nakon iznenadnog onesposobljenja ne bismo bili u stanju pobjeći ili potražiti pomoć.

Agorafobija čini 60% svih fobija otkrivenih kliničkim pregledima. Češća je kod žena, a započinje u adolescenciji ili ranoj odrasloj dobi. Poremećaj često započinje rekurentnim napadima panike, a drugi simptomi uključuju napetost, vrtoglavicu, blaže oblike kompulzivnog provjeravanja, prežvakavanje ideja (ruminatio), strah od gubljenja razuma i depresiju. Čest je i strah od visine (akrofobija) ili zatvorenih prostora (klaustrofobija). Društvo povjerljivog prijatelja olakšava izlazak iz kuće.

## Također pogledajte 
* Opsesivno-kompulzivni poremećaj
* Posttraumatski stresni poremećaj

## Reference 
## Vanjski linkovi 
* Kako izliječiti agorafobiju

Kategorija:Osjećaji
Depresija

* Depresija (reljef), dio površine Zemlje ispod razine mora
* Depresija (meteorologija), pojam u meteorologiji, stanje vezano sa ciklonom
* Klinička depresija, poremećaj raspoloženja
* Depresija (raspoloženje), kolokvijalni izraz za loše raspoloženje
* Depresija (ekonomija), vrlo loše stanje ekonomije, gore od recesije
** Velika depresija, globalna ekonomska depresija koja je trajala od 1929. do oko 1939.
Else Lasker-Schüler

**Else Lasker-Schüler** (Elberfeld, 11. februar 1869. - Jerusalem, 22. januar 1945.), njemačka književnica.

Živjela je boemskim životom. Godine 1933. emigrirala je u Švicarsku, zatim Egipat i Jerusalem, gdje je i umrla u siromaštvu i bolesti. Sarađivala je s časopisima: "*Weisse Blätter*", "*Aktion*", "*Sturm*". Kroz njene radove provlače se rajnski zavičaj, židovska religioznost i savremena njemačka duhovnost. Pišući u duhu ekspresionizma, kojem je i preteča, sve više se razvijala u smjeru fantastične i egzotične simbiolike drevnog istočnjačkog svijeta. Njena lirika je slikovita, osjećajna i puna vizionarskih elemenata.

## Djela 
* "Styx" 
* "Moja čudesa" 
* "Hebrejske balade" 
* "Princ od Tebe" 
* "Moj plavi klavir"

## Reference 
Lasker-Schüler, Else
Kategorija:Rođeni 1869.
Kategorija:Umrli 1945.
Nogometna reprezentacija Bosne i Hercegovine U-21

**Nogometna reprezentacija Bosne i Hercegovine U-21** je nogometna selekcija Bosne i Hercegovine do 21 godinu, pod kontrolom Nogometnog/Fudbalskog saveza Bosne i Hercegovine.

## Historija 
Sa formiranjem nogometnog saveza Bosne i Hercegovine i A reprezentacije formirana je i nacionalna U-21 reprezentacija za igrače do 21 godinu. Ova selekcija se takmiči samo u kvalifikacijama za UEFA U21 Evropsko prvenstvo u nogometu koje se do 2006. godine održavalo svake parne godine, dok se od 2007. godine održava svake neparne godine. Prema pravilima FIFE i UEFE igrači koji su nastupili za U21 reprezentaciju jedne države, mogu promijeniti reprezentaciju u seniorskoj konkurenciji.
## Evropsko prvenstvo u nogometu U-21 
## Kvalifikacije za EP U-21 2021.
----

----

----

----

----

----

----

----

## Također pogledajte 
*Nogometna reprezentacija Bosne i Hercegovine
*Nogometna U19 reprezentacija Bosne i Hercegovine
*Nogometna U17 reprezentacija Bosne i Hercegovine

## Reference 
## Vanjski linkovi
U-21 reprezentacija Bosne i Hercegovine na zvaničnoj stranici N/FS BiH

Kategorija:Nogomet u Bosni i Hercegovini
Superkup Bosne i Hercegovine

**Superkup Bosne i Hercegovine** jest godišnje nogometno takmičenje koje organizuje Nogometni savez Bosne i Hercegovine (N/FSBiH). Utakmicu Superkupa igraju aktuelni šampion Premijer lige Bosne i Hercegovine i osvajač Kupa Bosne i Hercegovine. Zbog slabe zainteresovanosti timova i gledalaca, teškoća u pronalasku termina, priprema i evropskih utakmica koje šampion i osvajač Kupa igraju na samom početku sezone, Superkup se često odgađao do zimske pauze.

Od 2001. Superkup nije organizovan, sve do maja 2024, kada N/FSBiH odlučuje da će se Superkup ponovo igrati. Također, ako šampion Premijer lige osvoji i kup, onda će im protivnik biti drugoplasirana ekipa u ligi, što ranije nije bio slučaj.

## Osvajači Superkupa
## Nastupi klubova
## Reference
*
Kategorija:Nogometna takmičenja u Bosni i Hercegovini
Kategorija:Nogometni kupovi u Bosni i Hercegovini
Bosna i Hercegovina
Kategorija:Nogomet u Bosni i Hercegovini
Kategorija:Osnivanja u 1997.
John Wayne

**John Wayne** (Winterset, 26. maj 1907 – Los Angeles, 11. juni 1979), pravo ime *Marion Michael Morrison*, bio je američki filmski glumac

Jedna je od najvećih legendi ne samo Hollywooda već i svjetskog filma uopće. Sa svojih više od stotinu snimljenih filmova ubraja se među najplodnije filmske stvaraoce. Tokom gotovo pedeset godina ostvario je nekoliko historijskih uloga. John Wayne je kao glumac bio veliki profesionalac, uzorno discipliniran i neuništiv u izdržljivosti. To je dokazao i time što je, iako teško bolestan, snimao gotovo do posljednjeg daha.

Zahvaljujući prijateljstvu s Johnom Fordom dobio je glavnu ulogu u klasičnom vesternu *Poštanska kočija*, što je predstavljalo prekretnicu u njegovoj karijeri. Otad je dominirao u tom žanru, postajući njegov glumački sinonim.

Dobitnik je Oscara za glavnu mušku ulogu u filmu *Čovjek zvan hrabrost* (1969).

Aerodrom u Orange Countyu, Kalifornija, dobio je ime po njemu.

## Filmovi
* *Rio Bravo*
* *Zelene beretke*
* *Port Apache*
* *Velika staza*
* *Donovanov greben*
* *Alamo*
(...)

## Vanjski linkovi 
* Zvanični sajt
* 

Kategorija:Rođeni 1907.
Kategorija:Umrli 1979.
Kategorija:Biografije, Winterset (Iowa)
Kategorija:Američki glumci
Zapadna Njemačka

**Zapadna Njemačka** (), zvanično **Savezna Republika Njemačka** (), bila je država koja je postojala od 23. maja 1949. do reunifikacije s Istočnom Njemačkom (zvanično Njemačka Demokratska Republika) 3. oktobra 1990.

## Također pogledajte 
* Zapadni Berlin

Kategorija:Historija Njemačke
Popis stanovništva u Bosni i Hercegovini 1991.

[mini|270x270piksel|Stanovništvo [Bosna i Hercegovina|Bosne i Hercegovine po naseljima prema popisu iz 1991; Muslimani1 - zelena, Srbi - plava, Hrvati - narandžasta.]]
**Popis stanovništva u Bosni i Hercegovini** je izvršen u martu. 1991, kao dio Popisa stanovništva u Jugoslaviji. Po popisu stanovništva na površini od 51.197 km2 1991. u Bosni i Hercegovini živjelo je 4.377.033 stanovnika. 

## Rezultati
* Broj stanovnika ženskog spola: 2.193.238 (+9.443)
* Broj stanovnika muškog spola: 2.183.795
* Broj žena u odnosu prema broju muškaraca 1004:1000
* Broj domaćinstava: 1.207.098
* Veličina prosječnog domaćinstva: 3,6 članova/domaćinstvu
* Gustoća naseljenosti: 85,5 stanovnika/km2mini|Udio Muslimana po naseljima u BiH 1991. godine
* Gustoća naseljenosti: 85,5 stanovnika/km2mini|Udio Muslimana po naseljima u BiH 1991. godine
* Gustoća naseljenosti: 85,5 stanovnika/km2mini|Udio Muslimana po naseljima u BiH 1991. godine
mini|Udio Hrvata po naseljima u BiH 1991. godinemini|Udio Jugoslovena po naseljima u BiH 1991. godinemini|Udio Muslimana po naseljima u BiH 1991. godine
### Ukupni rezultati po nacionalnoj osnovi 
1 Modalitet Muslimani se danas označava kao modalitet Bošnjaci.

### Rezultati po općinama 
mini|Stanovništvo BiH po općinama 1991. godine
1991. godine u Bosni i Hercegovini bilo je 109 općina. 

**Legenda**

*apsolutna etnička većina*

*relativna etnička većina*

1 Modalitet Muslimani se danas označava kao modalitet Bošnjaci.

## Također pogledajte 
* Popis stanovništva u Jugoslaviji 1991.

## Reference 
* Broj stanovnika: 4.377.033
* Agencija za statistiku Bosne i Hercegovine: Demografija, Tematski bilten 02/2007, Sarajevo 2007. godine

*
1991
Kategorija:1991. u Bosni i Hercegovini
Kategorija:1991. u Jugoslaviji
BiH
Kategorija:Historija SR Bosne i Hercegovine
Nicole Kidman

**Nicole Kidman** australijska je glumica, jedna od najpoznatijih glumica današnjice.

Rođena je na Havajima 1967, ali je od 1970. živjela u Sydneyu. Postala je poznata 1989. godine kad je snimila film *Dani groma* sa budućim suprugom Tomom Cruiseom, a proslavila ju je uloga Susanne Stone Moretto u filmu *Žena za koju se umire* iz 1995. i tada je dobila mnoge nagrade, uključujući *Zlatni globus* za glavnu glumicu u komediji.

Godine 1998. glumila je na Broadwayu u pozorišnom komadu *Plava soba* za koji je dobila velika priznanja kritike, a 1999. u filmu *Oči širom zatvorene* Stanleyja Kubricka, opet s Tomom Cruiseom. Njih dvoje se rastaju 2001. i odmah poslije razvoda dolaze njeni najcjenjeniji filmovi.

2001. je izišao *Moulin Rouge*, osvajač 3 *Zlatna globusa* (a i Nicole je dobila za glavnu glumicu u komediji/mjuziklu) i dva *Oscara*, a Kidman je prvi put nominirana za *Oscara*, ali je izgubila od Halle Berry (za film ''Monster's Ball*). Sljedeće godine glumila je u odličnoj drami *Sati* uz Meryl Streep i Julianne Moore.

Nicole je osvojila mnogobrojne nagrade - između ostalog i *Zlatni globus*, BAFTA nagradu i *Oscara*.
Godine 2003. bila je najtraženija glumica Hollywooda, a 2004. i 2005. očekivale su se nove nominacije za filmove *Studengora* i *Dogville*, ali ih nije dobila.

## Filmovi
* *BMX banditi* (1983)
* *Bush Christmas* (1983)
* *Wills & Burke* (1985)
* *Archer's Adventure* (1985)
* *Windrider* (1986)
* *Watch the Shadows Dance* (1987)
* *The Bit Part* (1987)
* *Emerald City* (1988)
* *Dead Calm* (1989)
* *Dani groma* (1990)
* *Flirting* (1991)
* *Billy Bathgate* (1991)
* *Far and Away* (1992)
* *Pakost* (1993)
* *Moj život* (1993)
* *Žena za koju se umire* (1995)
* *Batman zauvijek* (1995)
* *The Leading Man* (1996)
* *Portret dame* (1996)
* *Mirotvorac* (1997)
* *Magija* (1998)
* *Oči širom zatvorene* (1999)
* *Stanley Kubrick: A Life in Pictures* (2000 – dokumentarni film)
* *Moulin Rouge* (2001)
* *Uljezi* (2001)
* *Birthday Girl* (2001)
* *Soba panike* (2002)
* *Sati* (2002)
* *Dogville* (2003)
* *Dogville Confessions* (2003 – dokumentarni film)
* *The Human Stain* (2003)
* *Studengora* (2003)
* *Stepfordske supruge* (2004)
* *Birth* (2004)
* *Prevoditeljica* (2005)
* *U naručju vještice'' (2005)

## Reference
## Vanjski linkovi
*Službena stranica
*

Kategorija:Rođeni 1967.
Kategorija:Biografije, Honolulu
Kategorija:Australske glumice
Kategorija:Živi ljudi
Umjetnik

**Umjetnik** se može definirati kao osoba koja, baveći se jednom ili više aktivnosti iz širokog spektra ljudskog djelovanja, potaknut umjetničkim nadahnućem, uz **talenat** i osjećaj za **lijepo** (estetska vrijednost), stvara umjetnička djela kojim izražava svoju **kreativnost**, **misli** i **osjećanja** i na taj način komunicira sa svijetom. U svakodnevnom i akademskom životu pojam *umjetnik* se najčešće odnosi na osobu koja stvara djela iz likovne umjetnosti. Međutim, umjetnicima možemo smatrati i one koje stvaraju *lijepu* muziku, književna djela i druge vrste umjetnosti.      

**Čovjek** je jedino biće koje teži ka ljepoti i lijepom i koje može stvarati i doživljavati lijepo.

Lav Nikolajevič Tolstoj (1828-1910) je u djelu *Šta je umjetnost?* (ruski: Что такое искусство? 1897.) pokušao definirati umjetnost koristeći se pojmovima *dobro*, *istinito* i *lijepo*. Između ostalog, napisao je: "Kad čovjek u sebi oživi osjećanje koje je sam doživio, i oživivši ga u sebi, pomoću pokreta, linija, boja, tonova ili formi izraženih riječima, tako ga prenese da i drugi ljudi dožive isto osjećanje - tako umjetnost djeluje". 

Tradicionalno, spisak umjetnosti navodi ih šest; s pojavom filma nastala je *sedma umjetnost*, a pojavom stripa i deveta. Sa razvojem društva, nauke i tehnologije nastaju i nove mogućnosti za umjetničko izražavanje. 

;Vrste umjetnosti

*muzika 
*drama 
*književnost 
*slikarstvo 
*kiparstvo 
*arhitektura 
*film 
*ples 
*strip 

## Također pogledajte 
*Umjetničko djelo

## Izvori i vanjski linkovi
* O Tostojevom poimanju umjetnosti
* Salih Posvandžić: Likovna kultura

Kategorija:Umjetnost
Greda (gimnastika)

[mini|desno|250px|[Dorina Böczögő na gredi]]
**Greda** je gimnastička sprava. Na njoj vježbaju samo žene. Visina grede od vrha strunjače iznosi 125cm. Duga je 5m, a široka samo 10cm. Obložena je kožom ili mehkim materijalom. Vježba na gredi mora sadržavati umjetničke kombinacije, raznolike akrobatske elemente, gimnastičke skokove, okrete, korake, elemente ravnoteže tokom stajanja, sjedećeg i ležećeg položaja. Gimnastičarka se mora koristiti cijelom dužinom grede demonstrirajući elegantnost, gracioznost, fleksibilnost, ritam, tempo, samopouzdanje, kontrolu. Izvedbe serijskih akrobatskih elemenata mogu biti veoma spektakularne. Maksimalno vrijeme za izvedbu vježbe iznosi 90 sekundi.

Glavna karakteristika vježbi na gredi jest odlično razvijeni osjećaj za ravnotežu i velika moć koncentracije prilikom izvedbe akrobatskih elemenata na izuzetno uskoj površini oslonca. Vježba mora imati akrobatsku seriju, ritmičku seriju, akrobatsko-ritmičku seriju, skokove s velikom amplitudom pokreta, okrete za 360 stepeni, ali na jednoj nozi, kao i elemente grede.

## Olimpijske pobjednice 
## Reference 
## Vanjski linkovi 
* Opis sprave na sajtu FIG-a 
* Historija grede  

Kategorija:Gimnastika
Joaquín Torres García

**Joaquín Torres García** (Montevideo, 28. juli 1874. - Montevideo, 8. juli 1949.), urugvajski slikar i pisac o umjetnosti

Studirao je u Barceloni, a živio u Parizu i New Yorku. Sljedbenik je apstrakcije pod uticajem Kleea i Mondriana, a u kasnijoj fazi vraća se figurativnosti. Radio je zidne slike i vitraže. Osnovao je 1930. godine u Parizu reviju *Cercle et carre*. Vrativši se u domovinu 1934. godine, osnovao je akademiju *Arte constructivo*, koja je izvršila znatan uticaj na razvitak moderne umjetnosti u zemljama Latinske Amerike.

## Reference 
## Vanjski linkovi 
* Torres García Museum in Montevideo 

Kategorija:Slikari
Kategorija:Biografije, Montevideo
Kategorija:Rođeni 1874.
Kategorija:Umrli 1949.
Alem Korkut

**Alem Korkut** (rođen 8. oktobra 1970) jeste bosanskohercegovački likovni umjetnik.

Osnovnu i srednju školu završio je u Banjoj Luci. Od 1991. do 1992. studirao je na Akademiji likovnih umjetnosti u Sarajevu.

Godine 1992. upisuje studij kiparstva na Akademiji likovnih umjetnosti u Zagrebu. Godine 1997. diplomira u klasi Šime Vulasa. Dobitnik je značajnih nagrada: 2004. velike nagrade 27. salona mladih i godišnje nagrade HDLU-a za mladog umjetnika, te više nagrada na natječajima za javne spomenike. U svom radu istražuje mogućnosti skulpture kroz različite materijale, povezujući ju sa videom i fotografijom. Autor je nekolicine javnih skulptura, između ostalih "Karijatida" u Pazinu, "Spomenik biciklu" u Koprivnici te spomenik palim braniteljima u Šibeniku.

## Reference 
Kategorija:Rođeni 1970.
Kategorija:Biografije, Travnik
Kategorija:Bosanskohercegovački slikari
Mirjana Karanović

**Mirjana Karanović** (rođena 28. januara 1957) je jugoslavenska i srbijanska glumica.
[mini|desno|Mirjana Karanović (dolje u sredini), premijera predstave *Mamu mu jebem, ko je prvi počeo*, [Jugoslovensko dramsko pozorište, Beograd, 26. januar 2020.]]

## Filmografija 
*tv serija "Ono naše što nekad bejaše" -
*tv serija "Vratiće se rode" - Radmila Švabić
*Blodsbånd (2007) - *Hava*
*Grbavica (film) (2006) - *Esma*
*Go West (2005) - *Ranka* 
*Život je čudo (2004) - *Nada* 
*tv serija Stižu dolari (2004) - Nevenka Krstić
*Jagoda u supermarketu (2003) - Vlasnica supermarketa
*tv serija Porodično blago (1998) - Suzana
*Bure baruta (1998) - Natalija
*Tri palme za dve bitange i ribicu (1998) - Direktorka
*Podzemlje (film) (1995) - Vera
*Bolje od bekstva (1993)
*tv serija Fazoni i Fore (1993) - Alapača
*Mala (1991) - Božidarka
*Sabirni centar (1989) - doktorka Jelena Katić
*Vreme čuda (1989) - Marta
*Uvek spremne žene (1987)
*Na putu za Katangu (1987) - Pevačica Zana
*Život je lep (1985)
*Otac na službenom putu (1985) - Senija, majka
*Kamiondžije opet voze (1984)
*Petrijin venac (1980) - Petrija
*Majstori, majstori (1980) - Nastavnica matematike

## Također pogledajte 
*Grbavica (film)

## Vanjski linkovi 
* 

Kategorija:Rođeni 1957.
Kategorija:Biografije, Beograd
Kategorija:Jugoslavenske glumice
Kategorija:Srbijanske glumice
Kategorija:Srbijanski režiseri
Kategorija:Potpisnici Deklaracije o zajedničkom jeziku
Kategorija:Živi ljudi
.se

**.se** je najviši Internet domen za Švedsku. Kompanija *II-Stiftelsen* je zadužena za ovu domenu.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Švedska
S
Edgar Degas

**Edgar Germain Hilaire Degas** (Pariz, 19. juni 1834. - Pariz, 26. septembar 1917.), francuski slikar, grafičar, kipar i fotograf.

## Biografija 
Isprva je slikao historijske teme i portrete u ulju, a 70-ih godina počeo je raditi u pastelu i temperi. Zanima ga prije svega pokret tijela, koji je prikazivao tačno i realistički, a pritom su na njega uticali japanski drvoresci (Utamaro i Hokusai). Motive je tražio na konjskim trkalištima i u pozorištu, a oko 1872. počeo je crtati i slikati plesačice. Izlagao je s impresionistima, a poslije u salonu. Izradio je niz bakropisa, litografija, a bavio se i sitnom plastikom.

## Citati 
*"Želio bih biti slavan i nepoznat"*

## Djela 

Datoteka:Edgar Germain Hilaire Degas 049.jpg|*Porodica Belleli*, 1860.—1862., d'Orsay, Pariz
Datoteka:Edgar Germain Hilaire Degas 004.jpg|*Sat baleta*,  ulje na platnu, 1873.
Datoteka:Edgar Degas Place de la Concorde.jpg|*Place de la Concorde*, ulje na platnu, 1875.
Datoteka:Edgar Germain Hilaire Degas 012.jpg|*Čaša absinta*, 1876., d'Orsay, Pariz
Datoteka:Edgar Germain Hilaire Degas 018.jpg|*Primabalerina*, pastel, 1878., d'Orsay, Pariz
Datoteka:Edgar Degas - At the Races.jpg|*Na utrkama*, oko 1880., d'Orsay, Pariz
Datoteka:Edgar Germain Hilaire Degas 066.jpg|*Sjedeća plesačica*, pastel, 1881-1883., d'Orsay, Pariz
Datoteka:Edgar Germain Hilaire Degas 031.jpg|*Kupačica*, pastel, 1886., d'Orsay, Pariz
Datoteka:Glyptoteket Degas1.jpg|M*ala balerina*, bronza i tkanina, 1890., d'Orsay, Pariz

## Reference 
## Vanjski linkovi 
* Tate - Artist biography 

Kategorija:Rođeni 1834.
Kategorija:Umrli 1917.
Kategorija:Biografije, Pariz
Francuski slikari
Kategorija:Slikari impresionizma
Paul Cézanne

**Paul Cézanne** (Aix-en-Provence, 19. januar 1839. - Aix-en-Provence, 22. oktobar 1906.), francuski slikar

Učio je pravo i radio u očevoj banci. U početku u slikarstvu samouk, a potom je studirao u Parizu. U ranoj fazi je pod uticajima baroka i romantizma, a kasnije Moneta i impresionizma. Ostavivši opus od 1634 djela, od toga 805 slika, može se reći da, osim nadrealista, nema u prvoj polovini 19. vijeka nijednog slikara koji nije neki dužnik tom samotniku iz Aixa. Često je nazivan ocem modernog slikarstva ili praocem nove umjetnosti. Težeći sintezi oblika i tonova, oblik je sveo na prvobitne plošnine koje svojim odnosima i tonskim skalama ostvaruju prostorni raspon i volumen oblika. Pri tom se držao vlastite premise da je u prirodi sve oblikovano prema geometrijskim likovima kugle, valjka i stošca i da ju je stoga jedino tako moguće objektivno prikazati. Pod utjecajem Monetovog impresionizma dolazi do spozanje da je bit slikarstva u ostvarivanju plastične egzistencije objekta, pa modificirajući impresionizam nalazi nove metode likovnog izraza. Ostavio je veliki opus u crtežu, akvarelu i ulju, a najčešće teme su pjezaži, mrtve prirode i portreti. Ostao je neshvaćen, a tek oko 1900. spoznata je veličina i značenje njegovog djela.

## Galerija 

Datoteka:Paul Cézanne, Les joueurs de carte (1892-95).jpg|*Igrači karata*
Datoteka:Cézanne,_Paul_-_Still_Life_with_a_Curtain.jpg|*Mrtva priroda sa zavjesom*
Datoteka:Le Bassin du Jas de Bouffan, par Paul Cézanne.jpg|*Jas de bouffan*

## Reference 
## Vanjski linkovi 
* Artyst - Paul Cézanne

Kategorija:Francuski slikari
Kategorija:Biografije, Aix-en-Provence
Kategorija:Rođeni 1839.
Kategorija:Umrli 1906.
Kategorija:Slikari postimpresionizma
John Lennon/Plastic Ono Band

***John Lennon/Plastic Ono Band*** jest prvi solo album Johna Lennona. Album je postao hit za veoma kratko vrijeme.

## Spisak pjesama 
# "Mother" - 5:34
# "Hold On" - 1:52
# "I Found Out" - 3:37
# "Working Class Hero" - 3:48
# "Isolation" - 2:51
# "Remember" - 4:33
# "Love" - 3:21
# "Well Well Well" - 5:59
# "Look At Me" - 2:53
# "God" - 4:09
# "My Mummy's Dead" - 0:50

## Članovi 
* John Lennon – gitara i vokal
* Klaus Voormann – bas-gitara i vokal
* Billy Preston – klavijatura
* Phil Spector – klavir
* Ringo Starr – bubnjevi
* Alan White – bubnjevi
* Yoko Ono
* Mal Evans

## Reference 
Kategorija:Albumi iz 1970.
Kategorija:Albumi Johna Lennona
John Maxwell Coetzee

**John Maxwell Coetzee** (fon:*Džon Maksvel Kuci*; Cape Town, 9. februar 1940), južnoafrički književnik, prevodilac i književni kritičar.
Dobitnik je Nobelove nagrade za književnost za 2003, kao i mnogih drugih nagrada, između ostalih i Nagrade Booker za 1983. i 1999.

## Biografija 
U svom rodnom gradu predavao je kao profesor književnosti od 1972, a karijeru romanopisca počinje 1974. Nakon šest godina stiče međunarodni ugled romanom "*Čekajući barbare*". Član je "Committee of Social Thought"  u Chicagu od 1996. Jedan je od najodlikovanijih autora današnjice.

Godine 2002. emigrirao je iz Južnoafričke Republike u Australiju, a danas živi i radi u Adelaideu. 2006. godine postao je australijski državljanin.

## Nagrade 
Za romane "*Život i doba Michaela K.*" (1983) i "*Sramota*" (1999) dobio je britansku književnu nagradu Booker Prize, a 2003. odlikovan je i Nobelovom nagradom za književnost za djelo "koje brojnim iskrivljavanjima misli ukazuje na zbunjujuću sukrivnju u otuđenju" što je, između ostalog, bila motivacija Švedske akademije. Dobitnik je također i *Central News Agency Literary Award*, najprestižnije južnoafričke literarne nagrade, za roman "*Čekajući barbare*" 1980.

## Djela 
* *Sramota*
* *Čekajući barbare*
* *Gospodin Foe*
* *Doba željeza*
* *Gospodin Petersburga*
* *Život i doba Michaela K.*
* *Život životinja*

## Reference 
## Vanjski linkovi 
* nobelprize.org

Kategorija:Biografije, Cape Town
Kategorija:Dobitnici Nobelove nagrade za književnost
Kategorija:Južnoafrički pisci
Kategorija:Dobitnici Nagrade "Booker"
Jagodina

**Jagodina** je grad u centralnoj Srbiji, na obali rijeka Lugomir i Belice,u dolini rijeke Velike Morave, koji leži na koridoru 10 i stoga je od velikog saobraćajnog značaja.Za vrijeme SFRJ (1946-1991) grad je nosio ime **Svetozarevo**, a svoje nekadašnje ime vratio je 1991. godine. Sjedište je Pomoravskog okruga i nadregionalni centar općinama Jagodina, Ćuprija, Paraćin, Rekovac, Svilajnac i Despotovac. Jagodinska općina po popisu iz 2002. godine broji 73.456 stanovnika, dok sam grad je 2002. godine imao 43.216 stanovnika.

## Naseljena mjesta 
Bagrdan, Belica, Bresje, Bukovče, Bunar, Vinorača, Voljavče, Vranovac, Vrba, Glavinci, Glogovac, Gornje Štiplje, Gornji Račnik, Deonica, Dobra Voda, Donje Štiplje, Donji Račnik, Dragocvet, Dragoševac, Dražmirovac, Duboka, Ivkovački Prnjavor, Jagodina, Jošanički Prnjavor, Kalenovac, Kovačevac, Kolare, Končarevo, Kočino Selo, Lovci, Lozovik, Lukar, Majur, Mali Popović, Medojevac, Međureč, Miloševo, Mišević, Novo Lanište, Rajkinac, Rakitovo, Ribare, Ribnik, Siokovac, Slatina, Staro Lanište, Staro Selo, Strižilo, Topola, Trnava, Crnče, Šantarovac Šuljkovac i Moravska.

## Također pogledajte 
* Šumadija

Kategorija:Gradovi u Srbiji
Kategorija:Gradovi Šumadije i zapadne Srbije
*
Kategorija:Gradovi u Pomoravskom okrugu
Imre Kertész

**Imre Kertész** (Budimpešta, 9. novembar 1929 – Budimpešta, 31. mart 2016), bio je mađarski književnik i preživjeli iz koncentracionog logora gdje je bio zarobljen tokom 2. svjetskog rata.
Dobitnik je Nobelove nagrade za književnost 2002. godine i prvi je Mađar dobitnik te prestižne nagrade. 
U njegovim djelima se obrađuju teme holokausta kao i teme vezane za diktatore i ljudska prava. 
Preminuo je 31. marta 2016. u svom domu u Budimpešti, nakon što je nekoliko godina bolovao od Parkinsonove bolesti.

## Biografija 
Rođen je u Budimpešti 1929. Tokom 2. svjetskog rata biva deportiran u Koncentracioni logor Auschwitz, a nakon toga i u logor Buchenwald. Po završetku Drugog svjetskog rata vraća se u Budimpeštu gdje radi kao novinar za *Világosság* od 1948. Godine 1951. dobija otkaz te se posvećuje pisanju i prevođenju. Između ostalog, prevodi djela velikana kao što su Nietzsche, Hofmannsthal, Schnitzler, Freud, Roth, Wittgenstein i Canetti.

Svoje najpoznatije djelo, *Čovjek bez sudbine*, u kojem opisuje iskustvo 15-godišnjeg dječaka u koncentracionim logorima Auschwitz, Buchenwald i Zeitz, počinje pisati 1960. a objavljuje ga tek 1975. Ispričana je kao kvaziautobiografija, ali autor odbacuje jaku biografsku povezanost. Po istoimenom romanu snimljen je i film 2005. u režiji Lajosa Koltaija.

Dobitnik je mnogobrojnih nagrada i priznanja, a cjelokupni spisateljski rad krunisan je Nobelovom nagradom za književnost iz 2002. godine.

## Djela 
* *Čovjek bez sudbine* (Sorstalanság), 1975.
* *Fijasko* (A kudarc), 1988.
* *Kadiš za nerođeno dijete* (Kaddis a meg nem születetett gyermekért), 1990.
* *Izviđač* (A nyomkereső), 1977.
* *Engleska zastava* (Az angol lobogó), 1991.
* *Dnevnik s galije* (Gályanapló), 1992.
* *Drugačiji ja: hronika metamorfoze* (Valaki más: a változás krónikája),´1997.
* *Holokaust kao kultura *(A holocaust mint kultúra), 1993
* *Trenuci šutnje dok vod za smaknuća puni* (A gondolatnyi csend, amíg a kivégzőoztag újratölt), 1998.
* *Izgnani jezik* (A száműzött nyelv), 2001.
* *Likvidacija* (Felszámolás), 2003.

## Nagrade 
* Književna nagrada Brandenburga 1995. 
* Leipziška književna nagrada 1997. 
* Herderova nagrada 2000. 
* Ehrenpreis Robert-Bosch-Stiftunga 2001.
* Hans Sahl-Preis 2002. 
* Nobelova nagrada za književnost 2002.

## Reference 
## Vanjski linkovi 
* *Nobelova nagrada* na nobelprize.org

Kategorija:Rođeni 1929.
Kategorija:Biografije, Budimpešta
Kategorija:Dobitnici Nobelove nagrade za književnost
Kategorija:Mađarski pisci
Kategorija:Umrli 2016.
Migracija stanovništva

mini|368x368piksel|Godišnja stopa migracije za period 2015-2020
**Migracija** ( – seoba, selidba) kretanje je ljudi sa jednog mjesta na drugo s namjerom, trajnog ili privremenog, naseljavanja na novoj lokaciji (geografskoj regiji). Kretanje može biti na velikim daljinama i iz jedne države u drugu, a moguća je i unutrašnja migracija; ovo je dominantan oblik migracije na globalnom nivou. Ljudi mogu migrirati kao pojedinci, u porodičnim ili u velikim grupama. Postoje četiri glavna oblika migracije: invazija, osvajanje, kolonizacija i imigracija.

Osoba koja se iseli iz svog doma zbog prisilnog raseljavanja (poput prirodne katastrofe ili građanskog poremećaja) može se opisati kao raseljena osoba ili, ako ostane u matičnoj državi, interno raseljena osoba. Osoba koja traži utočište u drugoj državi može, ako je razlog odlaska iz matične države politički, vjerski ili neki drugi oblik progona, podnijeti službenu molbu toj državi u kojoj se traži utočište, a zatim se obično opisuje kao tražitelj azila. Ako ova aplikacija bude uspješna, pravni status ove osobe postaje status izbjeglice.

U savremenom dobu, upravljanje migracijama je bilo usko povezano sa državnim suverenitetom. Države zadržavaju moć odlučivanja o ulasku i boravku nedržavljana, jer migracija izravno utječe na neke od ključnih elemenata države. Bilateralni i multilateralni aranžmani su obilježja upravljanja migracijama, a postoji nekoliko globalnih aranžmana u obliku međunarodnih ugovora u kojima su države postigle sporazum o primjeni ljudskih prava i srodnim odgovornostima država u određenim područjima.

## Uzroci 
Uzroci migracija mogu biti:
# *prirodni* – epidemije, vremenske nepogode, katastrofe
# *društveni* – ratovi, politička nestabilnost, vjerska netrepeljivost
# *ekonomski* – glad, siromaštvo, težnja za boljim uslovima života

Posljedica migracija jeste prvenstveno promjena u prostornom razmještaju stanovništva, odnosno gomilanje stanovništva u gradovima i industrijskim područjima, dok na drugoj strani sela gube stanovništvo.

## Vrste 
Vrste migracija:
# unutrašnje i vanjske
# konačne i privremene
# dobrovoljne i prisilne
# ekonomske i neekonomske

## Reference 
## Vanjski linkovi 
Kategorija:Demografija
Kategorija:Antropologija